b'\n_START_ARTICLE_\nCesarica D\xc5\xbeito\n_START_SECTION_\nTradicionalna zgodba\n_START_PARAGRAPH_\nCesarica D\xc5\xbeito je bila h\xc4\x8derka cesarja Tend\xc5\xbeija. Njena mati je bila O\xc4\x8di-no-Iracume, h\xc4\x8derka ministra O-omi Soga no Jamada-no I\xc5\xa1ikava Mara. Bila je \xc5\xbeena cesarja Tenmuja, ki je bil Tend\xc5\xbeijev polbrat po drugi materi, in tudi njegova naslednica na prestolu. Cesari\xc4\x8dino rojstno ime je bilo Unonosarara ali Unonosasara (\xe9\xb8\x95\xe9\x87\x8e\xe8\xae\x9a\xe8\x89\xaf) ali Uno.\n_START_SECTION_\nDogodki tekom vladavine cesarice D\xc5\xbeito\n_START_PARAGRAPH_\nPo soprogovi smrti je D\xc5\xbeito prevzela vodenje dvorne uprave. Prestol je zasedla leta 687, da bi sinu Kusakabe-\xc5\xa1innoju zagotovila nasledstvo. V tem \xc4\x8dasu je vladala iz pala\xc4\x8de Fud\xc5\xbeivara v Jamatu.\xc2\xa0Leta 689 je prepovedala namizno igro Sugoroku. Leta 690 je na svojem ustoli\xc4\x8denju izvedla poseben ritual in leta 692 proti priporo\xc4\x8dilom ministra Miva-no-Asono-Take\xc4\x8dimara odpotovala v Ise._NEWLINE_Princ Kusakabe je bil imenovan za prestolonaslednika, a je zelo mlad umrl. Kusakabejev sin, Karu-no-o, je zato postal naslednik, znan kot cesar Monmu._NEWLINE_Cesarica D\xc5\xbeito je vladala 11 let.\xc2\xa0\xc4\x8ceprav je bilo \xc5\xa1e sedem drugih cesaric, so bili nasledniki navadno izbrani iz mo\xc5\xa1ke strani dru\xc5\xbeine. Nekateri konzervativni u\xc4\x8denjaki trdijo, da so bile \xc5\xbeenske na prestolu samo za\xc4\x8dasne vladarice, zaradi \xc4\x8desar je potrebno tudi v 21. stoletju vzdr\xc5\xbeevati mo\xc5\xa1ko nasledstvo.\xc2\xa0Cesarica Genmej, ki jo je nasledila h\xc4\x8derka, cesarica Gen\xc5\xa1o, ostaja edina izjema proti tem argumentu._NEWLINE_Leta 697 je abdicirala v korist Monmuju in kot upokojena vladarica pridobila naziv dajd\xc5\xbeo-tenno. Kasneje so vsi upokojeni cesarji prejeli ta naziv._NEWLINE_D\xc5\xbeito je obdrzala mo\xc4\x8d preko "samostanske vladavine - insej", kar se je ohranilo kot trend v japonski politiki._NEWLINE_Dejanski kraj cesari\xc4\x8dinega groba je znan.\xc2\xa0Tradicionalno jo \xc4\x8dastijo v spominskem \xc5\xa1intoisti\xc4\x8dnem sveti\xc5\xa1\xc4\x8du (misasagi) v Osaki. Cesarska hi\xc5\xa1a je posvetila to lokacijo kot njen mavzolej. Uradno se imenuje\xc2\xa0O\xc4\x8di-no-Okanoe no misasagi.'